section_heading: Obrazovanje
paragraph_text: Njegov prvi nastavnik violine u muzičkoj školi »Ivan Matetić Ronjgov« bio je prof. Ivan Penel koji ga je u glazbenoj naobrazbi vodio sve do završetka srednje škole. Studij je nastavio i diplomirao na Akademiji za glasbo u Ljubljani u klasi prof. Dejana Bravničara. Usavršavao se kod slavnog ruskog violinista i pedagoga Grigorija Žislina.